提胡盧
作者：邵定翁
朝代：宋

paragraphs: 提胡盧，既不掛于寂靜之邱墟，又不浮之汗漫之江湖。
又不持之騎龍雨八區，胡爲喚人挈之登酒壚。
桀紂以烟莽其都，李杜以風沙厥軀。
前人醉倒後人扶，萬世一醉何年甦。
矧今斗米抵斗珠，方坊刊章禁私壺。
杖頭有金何處沽，何況杖頭金又無。
我瓦盆，三年枯，借姑胡盧復我姑，請姑提取湘江水，去飲三閭楚大夫。